Texas Instruments skal spare og sælger sin afdeling i Aalborg. Det kan betyde, at omkring 100 ingeniører bliver arbejdsløse.

Texas Instruments Texas Instruments skal spare over en milliard kroner, og det går ud over afdelingen i Aalborg. Afdelingen beskæftiger ca. 100 medarbejdere, hvoraf de fleste er ingeniører. - Vi er en del af en større enhed, siger Kim Breum til TV2/Nord, og fortsætter: - Texas Instruments har besluttet at sælge sin GGE-forretning, Det er Aalborg en del af, og som nu er sat til salg, siger direktør for afdelingen i Aalborg Kim Breum GGE-mobiltelefoni Afdelingen i Aalborg er med sine 100 ansatte, en af de største afdelinger hos firmaet, der beskæftiger sig med GGE. Fire andre steder i verden har Texas Instruments afdelinger der beskæftiger sig med GGE - USA, Frankrig og Indien. - Vi håber ikke at vi kommer i en situation hvor vi ikke har en køber, og jeg tror det heller ikke. Jeg tror på, at det lykkes at sælge, siger direktøren. Besparelser på en milliard Ved fremlæggelsen af deres kvartalsregnskab for tredje kvartal i sidste uge, orienterede firmaet om deres spareplaner. Her varsledes besparelser for mere end en milliard kroner, der skulle foregå ved blandt andet at sælge dele af virksomheden fra. OMAP-chip Texas Instruments har valgt, fremover at koncentrere sig om selskabets mobile chip (OMAP) samt udvikling af connectorer og modems til Nokias telefoner. Afdelingens historie Afdelingen i Aalborg opstod, da Texas Instruments i 1999 købte firmaet ATL-Research. Afdelingen fyrede sidste år 57 ingeniører.